Liturgikus események, programok

**A hét ünnepei:**

**Szerda**: Hamvazószerda

**Szombat:** A szervita rend hét szent alapítója

**Eseménynaptár**

02.12. 17.00 Alsósok csoportja

02.12. 17.00 Elsőáldozók csoportja

02.13. 10.00 Baba-mama kör

02.14. Hamvazószerda 18.30 szentmise

02.15. 19.00-22.00 virrasztás

02.16. 17.45 Keresztút

02.19. 17.00 Felsősök csoportja

02.19. 18.30 Ifi falka találkozó

02.20. 10.00 Baba-mama kör

02.22. 19.00 Biblia kör

02.22. 19.00-22.00 Virrasztás

**Szentmisék, liturgikus templomi események**

**Vasárnap****:** 8.45 + Krisztina

10.00 + Ilona

18.30 élő Bernadett

**Hétfő:** 7.00 + István, Katalin

**Kedd**: 18.30 + József és szülei

**Szerda:**  **18.30** Pápai és Szabó család élő és + tagjaiért

**Csütörtök:** 18.30

**Péntek**: 17.45 Keresztút (Ákos atya)

18.30 + Anna és szülei

**Szombat:**  18.30 + Miklós és családtagjai és barátai

**Vasárnap** (02.18.): 8.45 + Magdolna, Antal

10.00 élő Bernadett

18.30 Szigfrid atya gyógyulásáért, jótevőkért

**Keresztelő**: 02.11. Rizmajer Eszter

02.18. Bozi Kamilla

Hirdetések

**Február 14. Hamvazószerda, a nagyböjt kezdete. Szentmise este 18:30.**

++++++

**2024. februárjától** templomunkban **gregorián schola** indul, amely vasárnaponként, a 8:45 órakor kezdődő miséken fog szolgálni.

A schola évezredes hagyományt képez a Római Katolikus Egyházban, melynek feladata a mise énekeinek vezetése, a tételek intonálása, zsoltárok éneklése.

Ha valaki egy schola tagja, vasárnapról vasárnapra bekapcsolódhat a liturgiába, továbbá megismerkedhet a szentmise énekek állandó és változó tételeivel.  
A **próbákat vasárnaponként** tartjuk reggel **8:00 és 8:30 között**.

A jelentkezés mindenki számára nyitott, de nem véletlenül a diákmisén fogunk szolgálni: a fiatal korosztályt kiemelt szeretettel várjuk!

A jelentkezés folyamatos, **Igali Csanád kántornál**.

+++++

**Hétfőn** 17 órára az alsósokat és az elsőáldozásra készülőket várjuk.

19.30-kor a fiatal házasok csoportja találkozik.

++++++

Szerdán **hamvazószerda.** a szentmisét 18.30-kor tartjuk.

Nagyböjt péntekein keresztutat végzünk 17.45-ös kezdettel.

++++++

**Nagyböjt bűnbánati fegyelme:**

Hamvazószerdán és nagypénteken szigorú böjtöt tartunk. (18-60 év között) Háromszor étkezünk, egyszer lakunk jól.

Nagyböjt péntekein (14 éves kortól) kötelező a hústól való megtartóztatás

+++++

Ajánlás nagyböjt időszakára:

Ebben az időszakban feladatunk lehet, hogy több időt szánjunk Istenre és a mellettünk élő emberre. Nézzük meg, mi az, ami puszta időtöltés, amit át tudunk alakítani.

A számítógépet, a mobiltelefont próbáljuk meg csak munka céljára használni!

Erősítsük meg kapcsolatainkat Istennel is, a másik emberrel is!

A kötelezőn felül is vállaljunk böjtöt!

Vegyünk részt szentmisén hétköznap is!

Keressünk megfelelő könyveket!

Gondolatok a mai naphoz

**A betegek világnapján**

Szent II. János Pál pápa kezdeményezésére a Lourdes-i jelenések kezdetének napja a betegek világnapja.

Ferenc pápa az erre a napra írt üzenetében arra figyelmeztet, hogy a Szentháromság mintájára emberi életünk kapcsolatokban, barátságban, kölcsönös szeretetben valósulhat meg igazán. Társadalmunk legnagyobb betegsége a háború, amely következményeit annyian megszenvedik. Ugyanakkor az individualizmus kultúrájában a beteg, a gyenge embernek nincs helye. Keresztényként feladatunk Jézus irgalmas tekintetét látnunk és sugároznunk.

A püspöki kar körlevelet fogalmazott meg erre a napra.

„Nap mint nap tapasztalhatjuk, hogy jelen világunkban megváltozott az élet tisztelete: sokak szemében nem a földi élet maga, hanem csak a fizikai minősége számít. Az ember legyen és ha lehet, maradjon is mindig egészséges, fiatal, sikeres, ha pedig az élet nem ilyen, akkor úgy gondolják, hogy már nem is értékes és le lehet mondani róla. (…) *„Számomra az élet Krisztus, a halál pedig nyereség” (Fil 1, 21)* – Szent Pál apostolnak ez a mondata a Filippieknek írt levelében nem más, mint keresztény hitünk foglalta az emberi életről és annak befejezéséről. Mint emberek, természetes módon félünk az ismeretlentől, félünk a szenvedéstől, ám ahogy a szent pápa életpéldája is mutatja: a keresztény ember nem keresi sem a szenvedést, sem a halált, viszont elfogadja, azzal a tudattal, hogy a földi élet Isten kezében van, és a földi vándorút nem más, mint felkészülés a Teremtővel való találkozásra. Ha valaki nem ezzel a tudattal éli az életét, akkor számára a küzdelmek és a szenvedések hiábavalónak és értelmetlennek tűnnek. Élete vége felé vagy súlyos betegen pedig talán csábító lehet a könnyű és gyors búcsút kínáló megoldás. Sokszor tapasztaljuk azt, hogy a közvélemény csak ezt az utat tekinti egyedül járhatónak: pártolja az aktív eutanáziát és minden mást értelmetlennek, méltatlannak lát. Az talán mindenki számára belátható, hogy az nem segítségnyújtás, ha valakitől elvesszük az életet. A betegségben és a haldoklásban a hiteles segítségnyújtás a tünetek enyhítését biztosító ellátás és az emberi közelség a legfontosabb. Embertársunkat úgy segíthetjük leginkább a jó halál kegyelméhez, ha kísérőül szegődünk mellé betegségében, földi élete utolsó szakaszában, fogjuk a kezét, felkészítjük a végső útra, mellette vagyunk, enyhítjük fájdalmait, gondoskodunk róla.”

A körlevélben Bíró László püspök atya gondolatait is olvashatjuk arról, hogyan élte meg súlyos betegségét. A püspöki kar körlevelét mindannyian elolvashatjuk, a kis asztalon megtaláljuk.

A betegségével küszködő ember tehát ugyanúgy értékes ember, aki támogatásra, együttérzésre szorul. Keresztényként kötelességünk elkísérni őt addig, amig természetes módon lezárul élete!

Fülöp Ákos plébános



Felelős kiadó Fülöp Ákos plébános

„hogy életünk legyen és bőségben legyen”

Évközi 6. vasárnap 2024. február 11.

A képen vázlat, rajz, Vonalas grafika, illusztráció látható

Automatikusan generált leírás

Te légy oltalmazó kősziklám, és megerősített házam, hogy megszabadíts engem! (Zsolt 30,3-4)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap: 8.45; 10.00; 18.30*

*hétköznap: hétfő, szerda 7.00,*

*kedd, csütörtök, péntek, szombat 18.30*

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Lev 13, 1-2.44-46

Amíg betegsége tart, tisztátalan.

Szentlecke: 1Kor 10, 31-11,1

Tegyetek mindent Isten dicsőségére!

Evangélium: Mk 1, 40-45

Ha akarod, te meg tudsz tisztítani engem!